ลักษณะการประกอบธุรกิจ

ประวัติความเป็นมา

บริษัท บลิส-เทล จำกัด (มหาชน) ก่อตั้งขึ้นในเดือนมีนาคม 2532
โดยความร่วมมือของกลุ่มตระกูลเขมะจันตรีและกลุ่มตระกูลเอกธนิตพงษ์ (“กลุ่มผู้ถือหุ้นเดิม”)
ด้วยทุนจดทะเบียนเริ่มแรก 300,000 บาท
เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม
โดยในระยะแรกสินค้าที่บริษัทจำหน่าย ได้แก่ โทรศัพท์บ้านแบบมีสายและไร้สาย และวิทยุติดตามตัว
(Pager) เป็นต้น ต่อมาในปี 2534 บริษัทจึงได้มีการนำเข้าและจำหน่ายโทรศัพท์เคลื่อนที่เป็นต้นมา

การดำเนินงานของบริษัทมีการเติบโตอย่างต่อเนื่อง
โดยเฉพาะอย่างยิ่งการจำหน่ายโทรศัพท์เคลื่อนที่ที่เพิ่มขึ้นมาโดยตลอด
บริษัทจึงมีการเพิ่มทุนจดทะเบียนเพื่อสนับสนุนการขยายงานดังกล่าวมาอย่างต่อเนื่อง จนกระทั่งในปี
2547 เพื่อรองรับการขยาย

ธุรกิจในอนาคต บริษัทได้มีการเพิ่มทุนจดทะเบียนจาก 150 ล้านบาท เป็น 230 ล้านบาท
ด้วยการเข้าระดมทุนในตลาดหลักทรัพย์

แห่งประเทศไทย โดยมีการจัดสรรหุ้นเพิ่มทุนจำนวน 80,000,000 หุ้น มูลค่าที่ตราไว้หุ้นละ 1 บาท
เสนอขายให้แก่ บุคคลทั่วไป จำนวน 70,000,000 หุ้น และกรรมการและพนักงาน จำนวน
10,000,000 หุ้น
ซึ่งตลาดหลักทรัพย์แห่งประเทศไทยได้รับหุ้นสามัญของบริษัทเป็นหลักทรัพย์จดทะเบียน
ในกลุ่มเทคโนโลยี หมวดสื่อสาร และใช้ชื่อย่อในการซื้อขายหลักทรัพย์ว่า “BLISS” และเริ่ม

ซื้อขายในตลาดหลักทรัพย์ได้ตั้งแต่วันที่ 13 ธันวาคม 2547 เป็นต้นมา
ซึ่งการเข้าจดทะเบียนในตลาดหลักทรัพย์ดังกล่าว
นับว่าเป็นความสำเร็จอย่างยิ่งในการดำเนินธุรกิจของบริษัท
และได้ส่งผลให้บริษัทมีความน่าเชื่อถือและมีฐานะทางการเงินที่แข็งแกร่งยิ่งขึ้น

ซึ่งมีส่วนสำคัญที่จะช่วยเพิ่มความสามารถในการแข่งขันของบริษัท
ตลอดจนเป็นการเปิดโอกาสให้บุคคลทั่วไปเข้ามามีส่วนร่วมเป็นเจ้าของบริษัทด้วย

ในปี 2548 บริษัทได้จดทะเบียนเพิ่มทุนอีก 69 ล้านบาท รวมบริษัทมีทุนจดทะเบียนทั้งสิ้น 299
ล้านบาท โดยได้เสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 68,999,982 หน่วย
ให้แก่ผู้ถือหุ้นเดิมโดยไม่คิดมูลค่าในอัตราส่วน 10 หุ้น

เดิม ต่อ 3 หน่วยใบสำคัญแสดงสิทธิ
ซึ่งตลาดหลักทรัพย์แห่งประเทศไทยได้รับใบสำคัญแสดงสิทธิที่จะซื้อหุ้นสามัญของบริษัทเป็นหลักทรัพย์จดทะเบียน
โดยใช้ชื่อย่อในการซื้อขายหลักทรัพย์ว่า “BLISS - W1” และเริ่มซื้อขายได้เมื่อวันที่ 3 สิงหาคม
2548

เป็นต้นมา

ในปี 2549 บริษัท อินเตอร์แนชั่นเนิล เอนจีเนียริง จำกัด (มหาชน) (“IEC”)
ซึ่งดำเนินธุรกิจด้านวิศวกรรม และโทรศัพท์

เคลื่อนที่ได้เข้าร่วมลงทุนใน บริษัท บลิส-เทล จำกัด (มหาชน)
โดยได้ซื้อหุ้นจากผู้ถือหุ้นเดิมและผู้บริหารของบริษัท รวมจำนวน

56 ล้านหุ้น คิดเป็นสัดส่วนการถือหุ้นร้อยละ 24.35 ซึ่งส่งผลให้ IEC เป็นผู้ถือหุ้นรายใหญ่ของบริษัท
ภายหลังการเปลี่ยนแปลง

ของโครงสร้างการถือหุ้นบริษัท แ ละ IEC
มีนโยบายที่จะแบ่งความรับผิดชอบในการดำเนินธุรกิจจำหน่ายโทรศัพท์เคลื่อนที่ โดย

บริษัทจะเป็นผู้ดูแลด้านการค้าปลีก และบริหารร้านค้าปลีกทั้งหมด ได้แก่ บลิสเทลช็อป
โมบายอีซี่บายไออีซี และจุดจำหน่าย

สินค้าผ่านเคาน์เตอร์ภายในห้างสรรพสินค้า ในขณะที่ IEC จะเป็นผู้ดูแลและให้บริการด้านการค้าส่ง
การจัดหาสินค้าให้แก่บริษัท

การบริหารคลังสินค้า การกระจายสินค้า และการให้บริการหลังการขายและซ่อมโทรศัพท์เคลื่อนที่
ซึ่งทั้งสองฝ่ายคาดว่าจะได้

รับประโยชน์ จากการลดต้นทุนสินค้าอันเนื่องมาจากปริมาณการสั่งซื้อสินค้าที่เพิ่มขึ้น
การลดค่าใช้จ่ายในการดำเนินงาน จากการ

ใช้ระบบบริหารสินค้าคงคลัง ระบบจัดส่งสินค้า ระบบบริหารและสนับสนุนการดำเนินงาน
รวมถึงทรัพยากรในการดำเนินธุรกิจบางส่วนร่วมกัน
ซึ่งจะช่วยเพิ่มความสามารถในการแข่งขันในตลาดโทรศัพท์เคลื่อนที่
เนื่องจากช่องทางการจำหน่ายสินค้าที่เพิ่มขึ้น
ตลอดจนการแลกเปลี่ยนข้อมูลและวางแผนงานด้านการตลาดร่วมกัน นอกจากนี้ ในปี 2549
บริษัทได้มีการเพิ่มทุนจดทะเบียนอีก

501 ล้านบาท จากทุนจดทะเบียนเดิมจำนวน 299 ล้านบาท เป็น 800 ล้านบาท
โดยการออกหุ้นสามัญใหม่จำนวน 501 ล้านหุ้น

เพื่อเสนอขายให้แก่บุคคลในวงจำกัด

ในปี 2550 บริษัทได้เสนอขายหุ้นเพิ่มทุนให้แก่บุคคลในวงจำกัดรวมจำนวนหุ้นเท่ากับ 85 ล้านหุ้น คือ
ในเดือนมกราคม 2550 จำนวน 50 ล้านหุ้น ในราคาหุ้นละ 2.50 บาท
รวมเป็นเงินที่ได้รับจากการเพิ่มทุน 125.00 ล้านบาท และในเดือนกุมภาพันธ์ 2550 จำนวน 35
ล้านหุ้น ในราคาหุ้นละ 2.80 บาท รวมเป็นเงินที่ได้รับจากการเพิ่มทุน 98.00 ล้านบาท
รวมได้เงินจากการเพิ่มทุนรวมทั้งสิ้น 223.00 ล้านบาท
ทำให้ปัจจุบันบริษัทมีทุนจดทะเบียนชำระแล้วเท่ากับ 315 ล้านบาท และต่อมาที่ประชุมสามัญ
ผู้ถือหุ้นประจำปี 2550
ได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัท จำนวนไม่เกิน 55
ล้านหน่วย ให้แก่กรรมการ ผู้บริหาร พนักงาน และ/หรือ ที่ปรึกษาของบริษัท และ/หรือ บริษัทย่อย
(โครงการ ESOP) เพื่อเสนอขายให้แก่กรรมการผู้จัดการและที่ปรึกษาของบริษัทรวม 2 ท่าน
จำนวน 35 และ20 ล้านหน่วย ตามลำดับ แต่ต่อมาที่ปรึกษาของบริษัทได้ลาออกจากตำแหน่ง
จึงคงเหลือเพียงใบสำคัญแสดงสิทธิที่จะซื้อหุ้นสามัญของบริษัทภายใต้โครงการ ESOP เพียงจำนวน
35 ล้านหน่วย เพื่อเสนอขายให้แก่กรรมการผู้จัดการเท่านั้น
ซึ่งต่อมาสำนักงานคณะกรรมการกำกับหลักทรัพย์และตลาดหลักทรัพย์ไม่อนุญาตให้ออกและเสนอขายใบสำคัญและสิทธิที่จะซื้อหุ้นสามัญของบริษัทภายใต้โครงการ
ESOP ข้างต้น

ในปี 2551 ที่ประชุมวิสามัญผู้ถือหุ้นครั้งที่ 1/2551 เมื่อวันที่ 22 มกราคม 2551
ได้มีมติอนุมัติการเปลี่ยนแปลงจำนวน

และมูลค่าหุ้นที่ตราไว้จากเดิม หุ้นละ 1 บาท เป็นหุ้นละ 0.10 บาท
อนุมัติการเพิ่มทุนจดทะเบียนจากเดิม 800 ล้านบาท เป็น 900 ล้านบาท
โดยแบ่งเป็นหุ้นสามัญจำนวน 9,000 ล้านหุ้น ซึ่งส่งผลให้ปัจจุบันบริษัทมีทุนจดทะเบียนชำระแล้ว 315
ล้านบาท แบ่งเป็น

หุ้นสามัญจำนวน 3,150 ล้านหุ้น มูลค่าที่ตราไว้หุ้นละ 0.10 บาท
และอนุมัติการออกใบสำคัญแสดงสิทธิที่จะซื้อหุ้นสามัญของบริษัท ครั้งที่ 2 (BLISS-W2)
จำนวนไม่เกิน 1,338,333,334 หน่วย ให้แก่ผู้ถือหุ้นเดิม ในอัตรา 3 หุ้นเดิม ต่อ 1
หน่วยใบสำคัญแสดงสิทธิ พร้อมทั้งอนุมัติการจัดสรรหุ้นเพิ่มทุนจำนวน 1,338,333,334 หุ้น
จัดสรรไว้สำหรับรองรับการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 2
(“BLISS – W2”) โดยส่วนที่เหลือจำนวน 690 ล้านหุ้น จัดสรรไว้สำหรับรองรับการใช้สิทธิของ
BLISS - W1 จำนวน 350 ล้านหุ้น จัดสรรไว้สำหรับรองรับโครงการ ESOP และจำนวน
3,471.67ล้านหุ้น จัดสรรไว้เพื่อเสนอขายให้แก่บุคคลในวงจำกัด

ต่อมาเมื่อวันที่ 31 มกราคม 2551 บริษัทฯ
ได้แจ้งการปรับสิทธิใบสำคัญแสดงสิทธิที่จะซื้อหุ้นสามัญของบริษัทฯ ครั้งที่ 1

(BLISS-W1) จากราคาใช้สิทธิหุ้นละ 8 บาท เปลี่ยนเป็นหุ้นละ 0.80 บาท
และในอัตราการใช้สิทธิจาก 1 ใบสำคัญแสดงสิทธิต่อ

1 หุ้นสามัญ โดยมีผลตั้งแต่กำหนดการใช้สิทธิในวันที่ 31 มีนาคม 2551 เป็นต้นไป

สำหรับในปี 2552 ที่ผ่านมา ที่ประชุมสามัญผู้ถือหุ้นครั้งที่ 1/2552 เมื่อวันที่ 27 พฤษภาคม 2552
ได้มีมติอนุมัติการลดทุนจดทะเบียนของบริษัทฯ จากจำนวน 900 ล้านบาท เหลือจำนวน 315
ล้านบาท อนุมัติการโอนทุนสำรองส่วนล้ำมูลค่าหุ้นจำนวน 696.62
ล้านบาทและทุนสำรองตามกฎหมายจำนวน 16.2 ล้านบาท รวมเป็นจำนวนเงิน 712.82 ล้านบาท
เพื่อตัดชดเชยกับผลขาดทุนสะสมของบริษัทฯ อนุมัติการลดทุนจดทะเบียนของบริษัทฯ จากเดิม 315
ล้านบาท เหลือ 78.75 ล้านบาทโดยการลดจำนวนหุ้นสามัญที่ออกและจำหน่ายแล้วในอัตรา 4
หุ้นเดิมเหลือ 1 หุ้น และอนุมัติการเพิ่มทุนจดทะเบียนของบริษัทฯ อีก 226.5 ล้านบาท จากเดิม
78.75 ล้านบาท เป็น 305.25 ล้านบาท โดยการออกหุ้นสามัญเพิ่มทุนจำนวน 2,265,000,000
หุ้น มูลค่าที่ตราไว้หุ้นละ 0.10 บาท ซึ่งการจัดสรรหุ้นเพิ่มทุนเป็นดังนี้ จำนวนไม่เกิน
690,000,000 หุ้น
จัดสรรไว้สำหรับรองรับการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ
(BLISS-W1) ราคาในการใช้สิทธิแปลงสภาพหุ้นละ 0.80 บาท และจำนวนไม่เกิน
1,575,000,000 หุ้น จัดสรรให้แก่ผู้ถือหุ้นเดิมในสัดส่วน 1 หุ้นสามัญเดิม (ภายหลังการลดทุน) ต่อ
2 หุ้นสามัญใหม่ โดยเสนอขายในราคาหุ้นละ 0.05 บาท
ทั้งนี้เป็นไปตามมติที่ประชุมวิสามัญผู้ถือหุ้นครั้งที่ 1/2552 เมื่อวันที่ 25 สิงหาคม 2552

ต่อมาที่ประชุมวิสามัญผู้ถือหุ้น ครั้งที่ 2/2552 เมื่อวันที่ 11 มกราคม 2553
ได้มีมติเพิ่มทุนจดทะเบียนของบริษัทฯ อีก

263.75 ล้านบาท จากเดิม 305.25 ล้านบาทเป็น 569 ล้านบาท
โดยการออกหุ้นสามัญเพิ่มทุนจำนวน 2,637,500,000 หุ้น มูลค่าที่ตราไว้หุ้นละ 0.10 บาท
โดยจัดสรรหุ้นเพิ่มทุนดังกล่าว เสนอขายให้แก่บุคคลในวงจำกัดและ/หรือ ผู้ลงทุนสถาบัน และ/หรือ
ผู้ลงทุน

ที่มีลักษณะเฉพาะ
ซึ่งราคาเสนอขายต่อหุ้นจะคำนวณโดยอิงกับราคาปิดถัวเฉลี่ยถ่วงน้ำหนักของหุ้นของบริษัทฯที่มีการซื้อขายในตลาดหลักทรัพย์แห่งประเทศไทยเป็นเวลา
7 วันทำการก่อนวันแรกที่เสนอขายต่อผู้ลงทุน

และจากมติที่ประชุมคณะกรรมการบริษัท ครั้งที่ 11 /2553 เมื่อวันที่ 12 พฤศจิกายน 2553
และมติที่ประชุมคณะกรรมการบริษัท ครั้งที่ 1/2554 เมื่อวันที่ 7 มกราคม 2554
ได้มีมติอนุมัติให้จัดสรรหุ้นสามัญเพิ่มทุน จำนวนรวมทั้งสิ้น 1,440 ล้านหุ้น
ให้แก่ผู้ลงทุนโดยเฉพาะเจาะจง จำนวน 2 ราย ซึ่งส่งผลทำให้บริษัทมีทุนจดทะเบียน 569 ล้านบาท
แบ่งเป็นทุนชำระแล้วเป็นเงิน 380.25 ล้านบาท

ในปี 2554 ที่ประชุมสามัญผู้ถือหุ้นครั้งที่ 1/2554 เมื่อวันที่ 26 เมษายน 2554
บริษัทยังไม่สามารถสรรหาบริษัทผู้สอบบัญชีใหม่ทดแทน บริษัท กรินทร์ ออดิท จำกัดได้
ทำให้บริษัทไม่สามารถส่งงบไตรมาส 1 , ไตรมาส 2 และไตรมาส 3 ได้ทันกำหนดเวลา
ส่งผลให้หลักทรัพย์ของบริษัทถูกขึ้นเครื่องหมาย SP
และที่ประชุมยังได้อนุมัติให้ลดทุนจดทะเบียนของบริษัทลง จาก 569 ล้านบาท เหลือ 449.25
ล้านบาท โดยการตัดหุ้นสามัญที่จำหน่ายไม่ได้ จำนวน 1,197,500,000 หุ้น มูลค่าหุ้นที่ตราไว้หุ้นละ
0.10 บาท (สิบสตางค์)

ต่อมาจากมติที่ประชุมวิสามัญผู้ถือหุ้น ครั้งที่ 1/2554 เมื่อวันที่ 30 มิถุนายน 2554
ได้อนุมัติให้เพิ่มทุนจดทะเบียนของ

บริษัทอีกจำนวน 380.25 ล้านบาท จากทุนจดทะเบียนเดิมจำนวน 449.25 ล้านบาท
เป็นทุนจดทะเบียนใหม่จำนวน 829.50

ล้านบาท โดยการออกหุ้นสามัญจำนวน 3,802,500,000 หุ้น ( สามพันแปดร้อยสองล้านห้าแสนหุ้น
) มูลค่าที่ตราไว้หุ้นละ 0.10

บาท (สิบสตางค์) โดยจัดสรรหุ้นเพิ่มทุนดังกล่าว เสนอขายแก่บุคคลในวงจำกัด
หรือผู้ลงทุนสถาบันตามประกาศคณะกรรมการ

กำกับตลาดทุน ที่ ทจ. 28/2551 และประกาศสำนักงาน ก.ล.ต.ที่ สจ. 39/2551 ทั้งนี้
การกำหนดราคาเสนอขายจะต้องไม่ต่ำกว่าราคาตลาด โดย "ราคาตลาด"
ให้คำนวณจากราคาปิดถัวเฉลี่ยถ่วง น้ำหนักของหุ้นของบริษัทในตลาดหลักทรัพย์แห่งประเทศไทย รวม
7 วันทำการติดต่อกัน ก่อนวันแรกที่เสนอขายต่อผู้ลงทุน และราคาเสนอขายดังกล่าวจะต้อง
ไม่ต่ำกว่ามูลค่าหุ้นละ 0.01 บาท (หนึ่งสตางค์)

และจากมติที่ประชุมวิสามัญผู้ถือหุ้น ครั้งที่ 2/2554 เมื่อวันที่ 23 ธันวาคม 2554
ได้อนุมัติให้แก้ไขเพิ่มเติมข้อความเกี่ยว

กับการออกและเสนอขายหุ้นสามัญเพิ่มทุนจำนวน 3,802,500,000 หุ้น
ซึ่งจัดสรรเสนอขายแก่บุคคลในวงจำกัด โดยให้แก้ไขเพิ่มเติมข้อความใหม่เป็นดังนี้

" ทั้งนี้ การกำหนดราคาเสนอขายจะต้องไม่ต่ำกว่าราคาตลาด โดย "ราคาตลาด"
ให้คำนวณจากราคาปิดถัวเฉลี่ยถ่วงน้ำหนักของหุ้นบริษัทในตลาดหลักทรัพย์แห่งประเทศไทย รวม 7
วันทำการติดต่อกันก่อนวันแรกที่เสนอขายต่อผู้ลงทุน
และราคาเสนอขายดังกล่าวจะต้องไม่ต่ำกว่ามูลค่าหุ้นละ 0.01 บาท (หนึ่งสตางค์)
กรณีถ้าหากมีเหตุจำเป็น หรือเหตุขัดข้องใด ๆ
ที่ไม่สามารถจะกำหนดราคาตลาดด้วยวิธีการดังกล่าวนี้ได้
ให้บริษัทใช้ราคายุติธรรมที่ประเมินโดยที่ปรึกษาทางการเงินที่อยู่ในบัญชีสำนักงานคณะกรรมการ
ก.ล.ต. ให้ความเห็นชอบ เป็นราคาตลาดแทนได้ รวมทั้งมอบหมายให้คณะกรรมการบริษัท
หรือบุคคลที่ได้รับมอบหมายจากคณะกรรมการบริษัทเป็นผู้สรรหา
และแต่งตั้งที่ปรึกษาทางการเงินที่จะเป็นผู้มาดำเนินการประเมินราคายุติธรรม ("ราคาตลาด")
ก่อนการเสนอขายหุ้นได้ "

นอกจากนี้ ที่ประชุมวิสามัญผู้ถือหุ้น ครั้งที่ 2/2554 ดังกล่าว ได้มีมติอนุมัติแต่งตั้งให้
นางสาวมะลิวรรณ พาหุวัฒนกร ผู้สอบบัญชีรับอนุญาตเลขที่ 4701 แห่งบริษัท เอ็นพีเอส สยาม
สอบบัญชี จำกัด เป็นผู้สอบบัญชีของบริษัทประจำปี 2554 โดยกำหนดค่าตอบแทนการสอบบัญชี ไม่เกิน
3,500,000 บาท (สามล้านห้าแสนบาท) ( รวมงบการเงินของบริษัท บลิส-เทล จำกัด
(มหาชน), บริษัท บลิส ไทยแอสเสท จำกัด , งบการเงินรวม รายไตรมาส และประจำปี )

ต่อมาที่ประชุมสามัญผู้ถือหุ้นครั้งที่ 1/2555 ซึ่งประชุมเมื่อวันที่ 27 เมษายน 2555
ได้อนุมัติแต่งตั้งให้นางสาวมะลิวรรณ พาหุวัฒนกร ผู้สอบบัญชีรับอนุญาตเลขที่ 4701 หรือนายมานิตย์
วรกิจจาภรณ์ ผู้สอบบัญชีรับอนุญาตเลขที่ 7326 แห่งบริษัท

เอ็นพีเอส สยาม สอบบัญชี จำกัด เป็นผู้สอบบัญชีของบริษัท และบริษัทในเครือของบริษัท ประจำปี
2555 โดยกำหนดค่าตอบ

แทนการสอบบัญชี ไม่เกิน 3,000,000 บาท (สามล้านบาทถ้วน) ( รวมงบการเงินของบริษัท
บลิส-เทล จำกัด (มหาชน) , บริษัท

บลิส ไทยแอสเสท จำกัด , งบการเงินรวม รายไตรมาส และประจำปี )

นอกจากนี้ เมื่อวันที่ 27 กรกฎาคม 2555 บริษัทได้ดำเนินการเพิ่มทุนชำระแล้ว จาก
380,250,000 บาท (สามร้อยแปดสิบ

ล้านสองแสนห้าหมื่นบาทถ้วน) เป็น 380,253,150 บาท
(สามร้อยแปดสิบล้านสองแสนห้าหมื่นสามพันหนึ่งร้อยห้าสิบบาทถ้วน)

โครงสร้างรายได้ของบริษัท

โครงสร้างรายได้ของบริษัทแยกตามสายผลิตภัณฑ์ สามารถสรุปได้ดังนี้

(หน่วย : ล้านบาท)

  -------------------- -------- -------- -------- -------- ---------- --------
  ผลิตภัณฑ์               ปี 2555            ปี 2554            ปี 2553     

                       รายได้    ร้อยละ    รายได้    ร้อยละ    รายได้      ร้อยละ

  รายได้จากการขาย                                                      

  - โทรศัพท์เคลื่อนที่       320.45   90.59    627.51   68.19    652.55     57.23

  - ซิมการ์ดและบัตรเติมเงิน 2.06     0.58     164.58   17.89    248.06     21.75

  - อุปกรณ์เสริม          2.81     0.79     11.50    1.25     10.96      0.96

  - อสังหาริมทรัพย์        3.63     1.03     67.57    7.34     4.94       0.43

  รวมรายได้จากการขาย    328.95   92.99    871.16   94.67    916.51     80.37

  รายได้อื่น*             24.76    7.01     49.03    5.33     223.83     19.63

  รายได้รวม             353.71   100.00   920.19   100.00   1,140.34   100.00
  -------------------- -------- -------- -------- -------- ---------- --------

  หมายเหตุ: *รายได้อื่นของบริษัทประกอบด้วยรายได้ค่าส่งเสริมการขาย,
  กำไรจากการขายอสังหาริมทรัพย์เพื่อชำระหนี้การค้าและรายได้อื่นๆ

ภาพรวมการประกอบธุรกิจ

บริษัทประกอบธุรกิจค้าปลีกโทรศัพท์เคลื่อนที่และอุปกรณ์ ภายใต้แบรนด์ “Blisstel Shop”
ซึ่งภาวะการแข่งขันในตลาดค้าปลีกโทรศัพท์เคลื่อนที่ทวีความรุนแรงมากขึ้น
ส่งผลให้ผลประกอบการที่ผ่านมาประสบปัญหาขาดทุนมาโดยตลอด ผู้ผลิต (Suppliers)
หลายรายรวมทั้งผู้ให้บริการโทรศัพท์เคลื่อนที่ (Mobile Network Operators)
ได้เข้ามาทำการตลาดค้าปลีกโทรศัพท์เคลื่อนที่โดยตรงต่อผู้บริโภค อีกทั้งเกิดการแข่งขันในส่วนของ
Retails ขนาดใหญ่หลายรายที่มีเงินลงทุนสูงและกำลังซื้อขนาดใหญ่
ส่งผลให้บริษัทฯเสียเปรียบในด้านต้นทุนและกระแสเงินสด
ปัญหาการขาดสภาพคล่องของธุรกิจทำให้ฝ่ายบริหารได้พยายามหาทางแก้ไขสถานการณ์ในทุกวิถีทางแต่ก็ยังไม่สามารถหยุดการขาดทุนลงได้
ในที่สุดจึงมีการปรับเปลี่ยนแนวนโยบายที่จะยุติบทบาทการเป็นผู้ประกอบธุรกิจค้าปลีกโทรศัพท์เคลื่อนที่ลง
เพื่อลดภาระค่าใช้จ่ายโดยรวมของบริษัทฯ เพราะการทำกิจการค้าปลีกมีต้นทุนดำเนินการสูง
ใช้บุคลากรและใช้กระแสเงินสดจำนวนมาก
เพื่อจัดหาสินค้าเข้ามาขายปลีกเพื่อให้ได้ต้นทุนที่ถูกลงและมีกำไรขั้นต้นที่พอเพียงกับภาระค่าใช้จ่ายในการดำเนินงาน
ทำให้บริษัทฯ มีความเสี่ยงจากการขาดทุนทั้งทางด้านสินค้าคงคลังล้าสมัยที่ไม่หมุนเวียน
และภาระค่าใช้จ่ายรายเดือน ค่าจ้างพนักงานและค่าเช่าร้านจำนวนมาก โดยในช่วงไตรมาส 2
ของปี 2555
ได้มีความพยายามที่จะหาพันธมิตรทางธุรกิจที่มีศักยภาพเพื่อเข้ามาร่วมบริหารกิจการค้าปลีก
โดยเมื่อวันที่ 1 พฤษภาคม 2555
บริษัทได้ทำสัญญาระยะสั้นเข้าร่วมทดลองบริหารกิจการค้าปลีกโทรศัพท์เคลื่อนที่และอุปกรณ์กับบริษัท
คอมพิวเตอร์ซีสเท็ม คอนเน็คชั่น อินเตอร์เนชั่นแนล จำกัด ( CSC )
โดยมีวัตถุประสงค์เพื่อให้การดำเนินธุรกิจค้าปลีกของบริษัทเป็นไปอย่างมีประสิทธิภาพ
เพื่อลดภาระการขาดทุนและลดภาระค่าใช้จ่ายโดยรวมของบริษัท

หลังจากที่ร่วมดำเนินงานภายใต้เงื่อนไขตามข้อตกลงมาระยะหนึ่ง
ฝ่ายบริหารของทั้งสองฝ่ายจึงได้มีการประชุมหารือร่วมกันจนได้ข้อยุติและนำมาสู่การปรับเปลี่ยนเงื่อนไขเพื่อให้สอดคล้องกับแนวนโยบายของบริษัทที่ต้องการจะยุติช่องทางการจัดจำหน่ายค้าปลีกลง
เพื่อเป็นการลดความเสี่ยงในการบริหารกิจการ
กล่าวคือบริษัทตกลงที่จะยกเลิกสัญญาเช่าร้านสาขาที่ทำไว้กับผู้ให้เช่า เพื่อให้ CSC
เข้ามารับภาระค่าเช่าโดยตรงแทน โดยบริษัทตกลงให้ CSC
สามารถขายสินค้าของตนในร้านสาขาที่บริษัทจะยกเลิกได้ตั้งแต่เมื่อวันที่ 19 กรกฎาคม 2555
เป็นต้นไป ทั้งนี้สิ่งที่บริษัทฯจะได้ประโยชน์ก็คือลดภาระการขาดทุนลง
ลดความเสี่ยงการขาดทุนจากปัญหาสินค้าคงคลังล้าสมัย
ไม่ต้องจ่ายค่าชดเชยพนักงานขายสินค้าหน้าร้าน
และสามารถขอคืนเงินประกันการเช่าจากผู้ให้เช่าได้ แม้ว่าจะเลิกเช่าก่อนหมดอายุสัญญา

ภายหลังจากบริษัทได้ยุติค้าปลีกโทรศัพท์เคลื่อนที่และอุปกรณ์
ทำให้บริษัทสามารถลดผลขาดทุนได้อย่างเห็นได้ชัด พร้อมกันนี้ บริษัทมีการปรับโครงสร้างองค์กร
และปรับเปลี่ยนแนวทางในการดำเนินธุรกิจใหม่
บริษัทฯจึงได้ศึกษาและพิจารณาปรับเปลี่ยนแนวทางในการดำเนินธุรกิจไปเป็นการทำธุรกิจทางด้านเทคโนโลยีสารสนเทศ
การสื่อสารและโทรคมนาคมทั้งทางด้าน Software และ Hardware
โดยเน้นลักษณะการทำตลาดแบบค้าส่งผ่านคู่ค้าและพันธมิตรต่างๆ
การทำตลาดในลักษณะองค์กรต่อองค์กร (B2B) และองค์กรต่อรัฐ (B2G)
ซึ่งยังคงเป็นธุรกิจที่อยู่ในหมวดเทคโนโลยีในตลาดหลักทรัพย์แห่งประเทศไทยเช่นเดิม
ทั้งนี้ในการดำเนินงานตามแผนโครงสร้างธุรกิจดังกล่าวจำเป็นต้องมีการเพิ่มเงินทุนเพื่อใช้ในการดำเนินงาน
การรวบรวมผลิตภัณฑ์ต่างๆ
รวมทั้งการลงทุนในธุรกิจที่มีศักยภาพในอนาคตและเป็นเงินทุนหมุนเวียนในบริษัทฯโดยบริษัทฯมีแผนในการเพิ่มทุนในวงเงิน
300 ล้านบาท

ดังนั้นเพื่อให้ธุรกิจสามารถดำเนินไปได้และบรรลุตามเป้าหมายที่ตั้งไว้
บริษัทฯจึงปรับโครงสร้างองค์กรโดยได้จัดตั้งหน่วยธุรกิจขึ้นมารองรับการขยายตัวและการทำตลาดในแต่ละด้านดังต่อไปนี้

1.  Bliss Master Distribution Business Unit (BMD-BU)
    เพื่อรองรับการทำตลาดค้าส่งอุปกรณ์ทางด้าน ICT ทั้งในรูปแบบของ B2B และ B2G

2.  Software Business Unit (S-BU) เพื่อรองรับการทำตลาดผลิตภัณฑ์ Software และ
    Applications ชั้นนำสำหรับ Vertical Industry, Government และกลุ่ม SME

3.  Digital Media Business Unit (DM-BU)
    เพื่อรองรับการทำตลาดผลิตภัณฑ์สำหรับอุตสาหกรรม Digital Media ซึ่งประกอบไปด้วย
    Animation, Games, e-Learning, Interactive media, Digital Video
    production,

  e-Book และ Digital Music

4.  Bliss IT Infrastructure Business Unit (BITI-BU)
    เพื่อรองรับการทำตลาดทางด้านอุปกรณ์โครงข่าย
    และระบบสื่อสารโทรคมนาคมโดยเฉพาะอันประกอบไปด้วยอุปกรณ์โครงข่ายสื่อสารสำหรับภาครัฐและเอกชน
    เช่น อุปกรณ์โครงข่ายความเร็วสูง, 4G & LTE, อุปกรณ์ Virtualization
    Infrastructure, อุปกรณ์ทางด้าน Security, ระบบ Disaster Recovery, Smart
    Operation Centers, Sensor network และอุปกรณ์ทางพิทักษ์ด้านสิ่งแวดล้อม

5.  Bliss Training and Education Business Unit (BTE-BU)
    เพื่อรองรับการทำตลาดทางด้านการฝึกอบรม

  และพัฒนาบุคลากรเพื่อสร้างมืออาชีพทางด้าน ICT ในอุตสาหกรรม

[]